CELEX: 32014R0453
Language: ro
Date: 2014-04-29 00:00:00
Title: Regulamentul de punere în aplicare (UE) nr. 453/2014 al Comisiei din 29 aprilie 2014 privind clasificarea anumitor mărfuri în Nomenclatura combinată

6.5.2014   
            
            
               RO
            
            
               Jurnalul Oficial al Uniunii Europene
            
            
               L 133/27
            
         REGULAMENTUL DE PUNERE ÎN APLICARE (UE) NR. 453/2014 AL COMISIEI
   din 29 aprilie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă orice fel de subdiviziuni suplimentare și care sunt stabilite prin dispoziții specifice ale Uniunii în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este oportun să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului (2), pentru o anumită perioadă, a informațiilor tarifare obligatorii furnizate în ceea ce privește mărfurile vizate de prezentul regulament, dar care nu sunt conforme cu dispozițiile prezentului regulament. Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, pentru o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 aprilie 2014.
      
         
            Pentru Comisie,
         
         
            pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat (numit „simulator TV”) amplasat într-o carcasă din material plastic, cu un capac transparent în față și dimensiuni de aproximativ 8 × 7 × 6 cm.
                  Aparatul este dotat cu patru LED-uri pentru generarea de lumină, un cuarț, un senzor de crepuscul, un temporizator, un ecran de afișare a modului de funcționare și butoane de control. El este echipat cu un sistem de alimentare.
                  Aparatul simulează un televizor în funcțiune, generând o lumină intermitentă aleatorie, de intensitate și culoare variabile, pe parcursul unei perioade de timp preprogramate. El dă impresia că sunt persoane în casă și are rolul de a-i descuraja pe spărgători.
               
               
                  9405 40 39
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 9405, 9405 40 și 9405 40 39.
                  Funcția aparatului este de a genera o lumină intermitentă aleatorie, cu unicul scop de a simula un televizor în funcțiune. Deoarece lumina intermitentă aleatorie nu are nicio funcție de semnalizare, clasificarea la poziția 8531 ca aparat electric de semnalizare vizuală este exclusă (a se vedea și Notele explicative la Sistemul armonizat referitoare la poziția 8531 primul alineat).
                  Având în vedere că acest articol are toate caracteristicile obiective ale unui aparat de iluminat de la poziția 9405, el trebuie clasificat la codul NC 9405 40 39, ca „alte aparate electrice de iluminat din material plastic”.